San Antónin kirkko (Bilbao)

San Antónin kirkko (baskiksi San Anton eliza, esp. La Iglesia de San Antón) on Bilbaossa, Espanjassa sijaitseva kirkko. Kirkon nimi tulee munkki Antonios Suurelta. Kirkko on rakennettu kaupungin rajamuurille 1300-luvulla, ja siunattu käyttöön vuonna 1433. Nykyinen kirkkorakennus on rakennettu 1500-luvun puolivälissä. Se edustaa tyyliltään gotiikkaa, mutta julkisivu on renessanssia ja kellotorni barokkia. Kirkossa on näkyvissä osa edellisestä, vanhemmasta kirkkorakennuksesta, sekä paikalla kulkeneesta kaupunginmuurista. Lähteet